Svarbus teisinis pranešimas

|

52009PC0583

Pasiūlymas Tarybos sprendimas leisti Austrijos Respublikai toliau taikyti priemonę, kuria nukrypstama nuo direktyvos 2006/112/EB dėl pridėtinės vertės mokesčio bendros sistemos 168 straipsnio  /* KOM/2009/0583 galutinis */

	[pic] | EUROPOS BENDRIJŲ KOMISIJA |Briuselis, 29.10.2009KOM(2009) 583 galutinisPasiūlymasTARYBOS SPRENDIMASleisti Austrijos Respublikai toliau taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 168 straipsnioAIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, remdamasi Komisijos pasiūlymu, gali vieningai leisti bet kuriai valstybei narei taikyti specialias priemones, nukrypstant nuo šios direktyvos nuostatų, kad būtų supaprastinta pridėtinės vertės mokesčio (toliau – PVM) rinkimo procedūra arba užkirstas kelias tam tikrų formų mokesčių slėpimui ar vengimui. Raštu (Komisijos generalinio sekretoriato užregistruotu 2009 m. birželio 2 d.) Austrijos Respublika prašė leidimo toliau taikyti priemonę, kuria nukrypstama nuo PVM direktyvos 168 straipsnio. Vadovaudamasi PVM direktyvos 395 straipsnio 2 dalimi, 2009 m. rugsėjo 10 d. raštu Komisija pranešė kitoms valstybėms narėms apie Austrijos prašymą. 2009 m. rugsėjo 21 d. raštu Komisija pranešė Austrijai, kad turi visą prašymui įvertinti būtiną informaciją. |120 | Bendrosios aplinkybės Remiantis PVM direktyvos 168 straipsniu, apmokestinamasis asmuo turi teisę atskaityti PVM, apskaičiuotą apmokestinamiesiems sandoriams įsigytoms prekėms ir paslaugoms. Tačiau pagal šią leidžiančią nukrypti priemonę, kurios galiojimą Austrija paprašė pratęsti, visiškai nesuteikiama teisė atskaityti PVM, priskirtino prekėms ir paslaugoms, kurios daugiau nei 90 % apmokestinamojo asmens naudotos asmeniniams ar ne verslo tikslams. Šią leidžiančią nukrypti priemonę buvo leista taikyti 2004 m. gruodžio 13 d. Tarybos sprendimu 2004/866/EB (OL L 371, 2004 12 18, p. 47). Komisija anksčiau yra pritarusi, kad ši leidžianti nukrypti priemonė pagrįsta būtinybe supaprastinti PVM apskaičiavimo procedūrą ir kad galutinio vartojimo etape mokėtinų mokesčių sumai ji turi labai nežymios įtakos. Todėl reikėtų leisti taikyti leidžiančią nukrypti priemonę, atsižvelgiant į tai, kad nepakito nei padėtis, nei faktai, kuriais buvo pagrįsta pirminė leidžianti nukrypti priemonė. Tačiau pratęstas galiojimo laikotarpis turėtų būti ribotas, kad, prieš imant svarstyti naują prašymą pratęsti galiojimą ir remiantis Austrijos pateikta atitinkama informacija, būtų galima įvertinti, ar leidžiančią nukrypti priemonę pateisinančios aplinkybės laikui bėgant nepasikeitė. Todėl leidžianti nukrypti priemonė turėtų galioti iki 2012 m. gruodžio 31 d. |130 | Pasiūlymo srityje galiojančios nuostatos 2004 m. gruodžio 13 d. Tarybos sprendimas, leidžiantis Austrijos Respublikai taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 17 straipsnio (OL L 371, 2004 12 18, p. 47). |141 | Derėjimas su kitomis Europos Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Netaikytina. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Šiuo pasiūlytu sprendimu siekiama supaprastinti PVM apskaičiavimo procedūrą, taikomą prekėms ir paslaugoms, kurios yra daugiausia naudojamos ne verslo tikslams, todėl jo galimas poveikis yra teigiamas. Tačiau, dėl siauros leidžiančios nukrypti priemonės taikymo srities ir riboto jos taikymo laikotarpio, bet kuriuo atveju poveikis bus ribotas. |TEISINIAI PASIūLYMO ASPEKTAI |305 | Siūlomų veiksmų santrauka Leidimas Austrijai toliau taikyti nuo PVM direktyvos nuostatų nukrypstančią priemonę, kuria visai netaikoma teisė į prekėms ir paslaugoms, kurių daugiau nei 90 % apmokestinamasis asmuo naudoja ne verslo tikslams, taikomo PVM atskaitą. |310 | Teisinis pagrindas PVM direktyvos 395 straipsnis. |329 | Subsidiarumo principas Remiantis PVM direktyvos 395 straipsniu valstybė narė, pageidaujanti pradėti taikyti nuo minėtos direktyvos nukrypstančias priemones, privalo gauti Tarybos leidimą, kuris bus suteikiamas Tarybos sprendimu. Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl šios (-ių) priežasties (-čių). |331 | Šis sprendimas susijęs su valstybei narei jos pačios prašymu suteiktu leidimu ir nėra privalomas. |332 | Atsižvelgiant į ribotą šios leidžiančios nukrypti priemonės taikymo sritį, specialioji priemonė yra proporcinga siekiamam tikslui. |Pasirinkta priemonė |341 | Pagal PVM direktyvos 395 straipsnį nukrypti nuo įprastinių PVM taisyklių galima tik Komisijos pasiūlymu vieningai leidus Tarybai. Tarybos sprendimas yra tinkamiausia priemonė, nes jis gali būti skirtas atskiroms valstybėms narėms. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |Persvarstymo, pakeitimo, laikino galiojimo sąlyga |533 | Pasiūlyme numatyta laikino galiojimo sąlyga. |E-4931 |PasiūlymasTARYBOS SPRENDIMASleisti Austrijos Respublikai toliau taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 168 straipsnioEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Komisijos pasiūlymą,kadangi:(1) Raštu, kurį Komisijos generalinis sekretoriatas užregistravo 2009 m. birželio 2 d., Austrija prašė leidimo toliau taikyti priemonę, kuria nukrypstama nuo Direktyvos 2006/112/EB nuostatų, kuriomis reglamentuojama teisė į atskaitą, ir kurią pirmiau buvo leista taikyti Tarybos sprendimu 2004/866/EB[2] pagal tuo metu galiojusią Šeštąją direktyvą 77/388/EEB[3].(2) Remdamasi Direktyvos 2006/112/EB 395 straipsnio 2 dalimi, Komisija 2009 m. rugsėjo 10 d. raštu pranešė kitoms valstybėms narėms apie Austrijos prašymą. 2009 m. rugsėjo 21 d. raštu Komisija pranešė Austrijai, kad turi visą informaciją, kuri, Komisijos nuomone, yra būtina prašymui įvertinti.(3) Siekiant supaprastinti apmokestinimą PVM šia leidžiančia nukrypti priemone siekiama visiškai nesuteikti teisės į prekėms ir paslaugoms taikomo PVM atskaitą, kai šios prekės ir paslaugos daugiau nei 90 % apmokestinamojo asmens arba jo darbuotojų naudotos asmeniniams tikslams ar, iš esmės, ne verslo tikslams.(4) Šia priemone nukrypstama nuo Direktyvos 2006/112/EB 168 straipsnio, kuriuo nustatomas bendras teisės į atskaitą principas ir siekiama supaprastinti PVM apskaičiavimo procedūrą. Įtaka galutinio vartojimo etape mokėtinų mokesčių sumai yra labai nežymi.(5) Esamą aptariamos supaprastinimo priemonės taikymą pateisinanti teisinė ir faktinė padėtis nepakito ir tebeegzistuoja. Todėl Austrijai reikėtų leisti toliau taikyti supaprastinimo priemonę, kurios galiojimo laikotarpis turėtų tęstis ne ilgiau kaip iki 2012 m. gruodžio 31 d., kad priemonę būtų galima įvertinti.(6) Ši leidžianti nukrypti priemonė neturės neigiamos įtakos Bendrijos nuosaviems ištekliams, gaunamiems iš PVM,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 168 straipsnio, Austrijos Respublikai leidžiama netaikyti teisės į prekėms ir paslaugoms taikomo PVM atskaitą, kai šios prekės ir paslaugos daugiau nei 90 % apmokestinamojo asmens arba jo darbuotojų naudojamos asmeniniams tikslams ar, iš esmės, ne verslo tikslams.2 straipsnisŠis sprendimas taikomas iki 2012 m. gruodžio 31 d.3 straipsnisŠis sprendimas yra skirtas Austrijos Respublikai.Priimta BriuselyjeTarybos varduPirmininkas [1] OL L 347, 2006 12 11, p. 1.[2] OL L 371, 2004 12 18, p. 47.[3] OL L 145, 1977 6 13, p. 1.